**Într-o zi**

*Lucian Cazacu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Într-o zi, eu știu precis,

Voi călca tărâm ceresc!

M-am născut să am un vis:

Chiar de mor, tot să trăiesc.

Într-o zi, ce n-am putut,

Cred că-n El voi reuși,

Iar ce-am plâns și m-a durut,

Se va șterge pe vecii.

Într-o zi, cum n-a mai fost,

Voi primi un nume nou,

Voi trăi cu veșnic rost

Într-un loc fără ecou.

Într-o zi, cu ochi deschiși,

Voi vedea ce n-am văzut,

Voi cânta cu toți cei scriși,

Voi avea ce n-am avut.

Într-o zi, voi derula

O poveste fără ceas!

Pân' atunci, tot voi spera

Și trăiesc ce mi-a rămas.